שהרן שלח

שַׂהֲרֹן שֶׁלַח (נולד ב-3 ביולי 1945) הוא מתמטיקאי ישראלי, פרופסור אמריטוס למתמטיקה באוניברסיטה העברית בירושלים ובאוניברסיטת רטגרס בניו ג'רזי, ארצות הברית. חתן פרס ישראל לחקר המתמטיקה לשנת תשנ"ח (1998), פרס וולף (2001) ופרס א.מ.ת (2011).

קורות חייו
שהרן שלח הוא בנו של המשורר יונתן רטוש. נולד בירושלים ולמד בבית הספר תיכון חדש בתל אביב. בתחילת שנות ה-60, סיים לימודים לתואר ראשון במתמטיקה באוניברסיטת תל אביב, ולאחר מכן שירת ביחידת אכ"א למחשב ליד מרכז המחשבים של צה"ל (ממר"ם). את תואר הדוקטור קיבל בשנת 1969 באוניברסיטה העברית, על עבודה שכותרתה "קטגוריות של מחלקות מודלים" שנעשתה בהנחייתו של מיכאל רבין.
שלח עוסק בלוגיקה מתמטית, תורת המודלים ותורת הקבוצות.

שלח הוא אחד המדענים הפורים בעולם, כשהוא זוקף לזכותו מספר מאמרים רב, מהגבוהים בהיסטוריה, כ-1,100 מאמרים.

שלח פתר בעיות מתמטיות רבות. בין הישגיו:
 בתורת המודלים פיתח תחום הקרוי classification theory ובאמצעותו פתר את בעיית Morley
 הוכיח שבעיית וייטהד אינה ניתנת להכרעה במסגרת תורת הקבוצות המקובלת.
 פיתח את תאוריית PCF ואת המושג של Proper Forcing והוכיח עקביות של אקסיומות כפייה שונות.

שלח הוא חתן פרס ארדש (1977), פרס פוליה (1992), נבחר כחבר האקדמיה הלאומית הישראלית למדעים בשנת 1988, נבחר כחבר זר של האקדמיה האמריקאית לאמנויות ולמדעים ב-1991 וב-1998 זכה בפרס ישראל.

אחיו הוא השופט חמן שלח, אשר נרצח ביחד עם אשתו אילנה שלח ובתם צליל בפיגוע בראס בורקה.

בשנת 2018, זכה בפרס רולף שוק ללוגיקה ופילוסופיה.

קישורים חיצוניים

 

 
 נימוקי השופטים לקבלת פרס וולף לשנת 2001
 
 קווים לדמותו של פרופ' שהרן שלח, מתוך פרסום של ועדת פרס ישראל

הערות שוליים

מתמטיקאים ישראלים
זוכי פרס וולף למתמטיקה
זוכי פרס ארדש
זוכי פרס פוליה
ישראלים חברי האקדמיה האמריקאית לאמנויות ולמדעים
חברי האקדמיה הלאומית הישראלית למדעים
זוכי פרס רוטשילד
זוכי פרס ישראל למתמטיקה
זוכי פרס ישראל לשנת 1998
סגל האוניברסיטה העברית בירושלים: מתמטיקה
משפחת יחיאל היילפרין
זוכי פרס א.מ.ת.
זוכי פרס רולף שוק ללוגיקה ולפילוסופיה
סגל אוניברסיטת ראטגרס
בוגרי אוניברסיטת תל אביב
בעלי תואר דוקטור מהאוניברסיטה העברית בירושלים
בוגרי תיכון חדש
ישראלים שנולדו ב-1945